El departament de Promoció Econòmica presenta un portal web amb informació de les àrees empresarials del municipi
29 de setembre 2021

![Imagen 1](/media/bdvdefuu/77c-rp-web-empresarial-_3506.jpg)![Imagen 2](/media/tbffxct5/77cm2-_-3534.jpg)

L'Ajuntament de Sagunt, a través del departament de Promoció Econòmica, ha presentat este matí una nova eina en la qual es veu reflectida la realitat industrial del municipi. Esta està al servici de la ciutadania en el portal [http://saguntoempresarial.sagunto.es/](http://saguntoempresarial.sagunto.es/)

El lloc web compta amb una detallada informació sobre els diferents espais empresarials que posseeix, detallant tant les infraestructures com els equipaments amb els quals compta. A més, també des d'este espai es pot veure la disponibilitat de sòl industrial, terciari i logístic de cadascuna de les àrees.

D'altra banda, esta eina ofereix igualment la possibilitat de conéixer empreses que ja estan situades en els diferents espais industrials del municipi, veure detalladament les seues característiques i contactar amb les mateixes gràcies a la informació que d'elles es recull en les seues fitxes tècniques.

En este sentit, l'objectiu principal és posar en contacte als inversors i a les empreses de fora del municipi amb les locals, així com facilitar la informació dels terrenys disponibles. A més, esta eina permet posar a la disposició de la ciutadania la informació sobre la situació industrial del municipi.

Durant la presentació d'este nou servici la regidora de Promoció Econòmica i Industrial, María José Carrera, va assenyalar que «**des de la nostra arribada, este equip de govern va mostrar el seu èmfasi a dinamitzar la realitat industrial del municipi i va desenvolupar actuacions per a captar i atraure noves inversions. Hui, amb esta nova eina informàtica fem un pas més i visibilitzem no sols la realitat del nostre sòl industrial, sinó que també donem valor a la diversitat i gran rellevància que tenen les empreses situades en ell**».

L'alcalde de Sagunt, Darío Moreno, ha explicat que «**un dels dèficits que detectàrem quan arribàrem a l'Ajuntament era la falta d'informació veraç i fiable sobre les diferents àrees industrials**», i per això ha explicat que és necessària esta informació per a les inversions i per a posar en contacte a inversors o a empreses que siguen de fora amb les empreses locals. «**Moltes vegades venen grans empreses i una de les preguntes que ens fan és com es poden posar en contacte amb empreses locals i esta eina pretén conjuminar les dues necessitats que havíem detectat. És important que no sols l'Ajuntament tinguera la informació, sinó que la ciutadania també poguera disposar d'ella**», ha afegit.

D'altra banda, Carrera ha destacat «**la nostra intenció amb este nou servici és reforçar els atractius que oferix Sagunt a la inversió industrial, facilitar la col·laboració entre les empreses que desitgen instal·lar-se i l'Ajuntament de Sagunt amb l'objectiu final de dinamitzar el creixement econòmic de la ciutat i generar ocupació en la nostra ciutadania**».

D'altra banda, la tècnica de Promoció Econòmica, Sonia Marín, ha enumerat les diferents àrees en les quals estan distribuïdes les empreses i els diferents apartats amb els quals compta la pàgina web. A més, ha explicat que les zones empresarials encara estan obertes i encara s'estan afegint àrees i empreses, ja que en esta pàgina s'actualitzarà constantment esta informació.

Dins de l'espai web, les persones que el visiten també podran conéixer els diferents serveis que ofereix el departament de Promoció Econòmica i Industrial a empreses i persones emprenedores i treballadores.

 ​

 ![Imagen sin texto alternativo.](/media/j0lbhh3m/77c-portal-web_3537.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-departament-de-promocio-economica-presenta-un-portal-web-amb-informacio-de-les-arees-empresarials-del-municipi/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-promocio-economica-presenta-un-portal-web-amb-informacio-de-les-arees-empresarials-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-promocio-economica-presenta-un-portal-web-amb-informacio-de-les-arees-empresarials-del-municipi/ "Linked In")
*   [](mailto:?body=https://aytosagunto.es/va/actualitat/el-departament-de-promocio-economica-presenta-un-portal-web-amb-informacio-de-les-arees-empresarials-del-municipi/)